Peter Koděra

Prof. Mgr. Peter Koděra, PhD. (* 1969) je slovenský ložiskový geológ, mineralóg pôsobiaci na Katedre mineralógie, petrológie a ložiskovej geológie Prírodovedeckej fakulty UK v Bratislave

 Život 
Pochádza z rodiny profesora mineralógie Miroslava Koděru.Cambel, B., Slavkay, M., Kaličiak, M.: Významní slovenskí geológovia. Biografia, Veda, 2000, Bratislava, s. 223 - 224 Po ukončení vysokoškolského štúdia v roku 1992 pracoval na Geologickom ústave Dionýza Štúra (GÚDŠ) v Bratislave. V rokoch 1994 až 2000 absolvoval aj postgraduálne štúdium na Kingston University v Spojenom kráľovstve. Doktorandské štúdium ukončil v roku 1998 na Prírodovedeckej fakulte Univerzity Komenského v Bratislave.

Jeho výskum je zameraný na geochémiu, genézu a modelovanie ložísk nerastných surovín, prognózovanie zdrojov nerastných surovín, genézu ložísk nerudných surovín, napr. magnezitu, bentonitu, perlitu, hydrotermálne procesy v rudnej mineralógii, mineralogické metódy výskumu (elektrónová mikroanalýza EPMA, mikrotermometria fluidnych inklúzií, stabilné izotopy, LA ICPMS, minerálne geotermometre, ramanova spektroskopia). Zameriava sa hlavne na výučbu v oblasti  ložísk rudných nerastných surovín a aplikáciu GIS v ložiskovej geológii. Opísal nové minerály javorieit a vegrandisit z Bieleho vrchu pri Detve a parahibbingit z Južnej Afriky.

Na Katedre mineralógie, petrológie a ložiskovej geológie, pred spojením na Katedre ložiskovej geológie Prírodovedeckej fakulty Univerzity Komenského v Bratislave pôsobí od roku 2005 najskôr ako odborný asistent, neskôr ako docent (2011) a od roku 2022 ako riadny profesor.

 Dielo 
Významné vedecké a odborné publikácie:
 Koděra a kol., 2021: Ferrous hydroxychlorides hibbingite (γ-Fe2(OH)3Cl) and parahibbingite (β-Fe2(OH)3Cl) as a concealed sink of Cl and H2O in ultrabasic and granitic systems. American Mineralogist DOI: 10.2138/am-2022-8011
 Koděra, P. 2020: Ložiská rudných surovín a ich genéza. 1. vyd., Univerzita Komenského v Bratislave,  176 s.
 Koděra, P. 2020: Príklady rudných ložísk sveta. 1. vyd., Univerzita Komenského v Bratislave, 86 s.
 Rottier, B., Audétat, A. Koděra, P. a kol., 2020: Magmatic evolution of the mineralized Stiavnica volcano (Central Slovakia) evidence from thermobarometry, melt inclusions, and sulfide inclusions. Journal of Volcanology and Geothermal Research, 401, 1-23.
 Rottier, B., Audétat, A., Koděra, P., a kol., 2020: Origin and Evolution of Magmas in the Porphyry Au-mineralized Javorie Volcano (Central Slovakia): Evidence from Thermobarometry, Melt Inclusions and Sulfide Inclusions. Journal of Petrology, 60, 2449-2482.
 Koděra a kol., 2017: Javorieite, KFeCl3: a new mineral hosted by salt melt inclusions in porphyry gold systems. European Journal of Mineralogy, 29 (6) 995-1004 https://doi.org/10.1127/ejm/2017/0029-2672

 Popularizácia 
Je autorom článkov v slovenských periodikách, rozhovorov a popularizačných prednášok v rámci Geologického klubu, Mineralogického klubu a Slovenskej mineralogickej spoločnosti.

 Referencie 

Kategória:Slovenskí mineralógovia
Kategória:Pracovníci Štátneho geologického ústavu Dionýza Štúra
Kategória:Vyučujúci na Prírodovedeckej fakulte Univerzity Komenského v Bratislave
Kategória:Slovenskí univerzitní profesori
Kategória:Absolventi Prírodovedeckej fakulty Univerzity Komenského